**DĖL ROKIŠKIO RAJONO ŠVIETIMO ĮSTAIGŲ TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKOS PATVIRTINIMO**

2019 m. lapkričio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 37 punktais, 18 straipsnio 1 dalimi, Lietuvos Respublikos Paslaugų įstatymo 2 straipsnio 7 ir 10 dalimis, Lietuvos Respublikos Švietimo įstatymo 43 straipsnio 10 dalies 6 punktu, ir siekdama racionaliai eksploatuoti mokyklinius autobusus ir kitą turtą, Rokiškio rajono savivaldybės taryba

n u s p r e n d ž i a:

1. Patvirtinti Rokiškio švietimo įstaigų teikiamų paslaugų kainų ir gaunamų lėšų panaudojimo tvarką (pridedama).

2. Pripažinti netekusiais galios Rokiškio rajono savivaldybės tarybos 2016 m. gruodžio 28 d. sprendimą Nr. TS-209 „Dėl Rokiškio rajono švietimo įstaigų teikiamų paslaugų kainų ir gaunamų lėšų panaudojimo tvarkos aprašo patvirtinimo“ ir Rokiškio rajono savivaldybės tarybos 2019 m. gegužės 31 d. sprendimą Nr. TS-135 „Dėl Rokiškio rajono savivaldybės tarybos 2016 m. gruodžio 28 d. sprendimo Nr. TS-209 „Dėl Rokiškio rajono švietimo įstaigų teikiamų paslaugų kainų ir gaunamų lėšų panaudojimo tvarkos aprašo patvirtinimo“ dalinio pakeitimo“.

 Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Panevėžio ar Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

 PATVIRTINTA

Rokiškio rajono savivaldybės tarybos 2019 m. lapkričio 29 d. sprendimu Nr. TS-

**ROKIŠKIO RAJONO ŠVIETIMO ĮSTAIGŲ TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO**

**TVARKA**

**I. SKYRIUS**

**BENDROJI DALIS**

 1. Rokiškio rajono švietimo įstaigų teikiamų paslaugų kainų ir gaunamų lėšų panaudojimo tvarka (toliau – Tvarka) reglamentuoja Rokiškio rajono švietimo įstaigų (**lopšelių-darželių, bendrojo ugdymo, neformaliojo švietimo mokyklų) išskyrus Rokiškio rajono savivaldybės švietimo centro** teikiamų paslaugų mokesčio tarifą ir mokesčio panaudojimą. Paslaugų kainas nustato ir gautų pajamų panaudojimo tvarką tvirtina Rokiškio rajono savivaldybės taryba.

 1.1. Paslauga gali būti teikiama juridiniams ir fiziniams asmenims (asmenų grupei ar vienam asmeniui) laisvu laiku nuo švietimo įstaigos nuostatuose numatytos pagrindinės veiklos vykdymo.

 1.2. Paslaugos teikėjas – švietimo įstaiga, teikianti Paslaugą vartotojams (juridiniams ar fiziniams asmenims).

 1.3. Paslaugos gavėjas – paslaugos vartotojas (juridinis ar fizinis asmuo), kuris naudojasi Paslauga.

**II. SKYRIUS**

**TEIKIAMŲ PASLAUGŲ MOKESTIS**

 2. Paslaugų mokesčių įkainiai:

|  |  |  |
| --- | --- | --- |
| Eil.Nr. | Paslaugos pavadinimas | Įkainis |
| 1. | **Vežimo paslaugų suteikimas**: |  |
| 1.1 | autobusais iki 19 vietų | 0,23 Eur už 1 km (transporto eksploatacinės išlaidos) ir 2,6 Eur už sugaištą valandą (ne daugiau kaip 8 val. per parą) |
| 1.2 | autobusais 19–25 vietų | 0,24 Eur už 1 km (transporto eksploatacinės išlaidos) ir 4,05 Eur už sugaištą valandą (ne daugiau kaip 8 val. per parą) |
| 1.3 | autobusais daugiau kaip 25 vietų | 0,42 Eur už 1 km (ne daugiau kaip 8 val. per parą) ir 5,79 Eur už sugaištą valandą (ne daugiau kaip 8 val. per parą) |
| 2. | Kopijavimas (vienas lapas): |  |
| 2.1 | A4 formatas (1 pusė / dvipusis ) | 0,03 Eur / **0,05** Eur |
| 2.2 | A3 formatas (1 pusė / dvipusis) | 0,06 Eur / **0,10** Eur |
| 2.3 | Spalvota kopija | **0,30** Eur |
| 3.  | Naudojimasis kompiuteriu ir internetu (įstaigos darbuotojams, mokiniams nemokamai) | **1,0** Eur už 1 val. |
| 4. | **Paslaugų gavėjų aptarnavimas ir patalpų priežiūra:** |  |
| 4.1 | aktų salėje (klasėje ar kitoje patalpoje) | **5,0** Eur už 1 val. |
| 4.2 | aktų salėje (klasėje ar kitoje patalpoje) su įranga | **12,0** Eur už 1 val. |
| 4.3 | valgyklos salėje | **10,0** Eur už 1 val.  |
| 4.4 | choreografijos salėje mokiniamschoreografijos salėje kitiems asmenims | **3,0** Eur už val. **5,0** Eur už val. |
| 4.5 | sporto salėje mokiniams (grupei)sporto salėje kitiems asmenims (grupei) | **3,0** Eur už 1,5 val.**6,0** Eur už 1,5 val. |
| 4.6 | šaudykloje mokiniams (grupei)šaudykloje kitiems asmenims (grupei) | **3,0** Eur už 1,5 val.**6,0** Eur už 1,5 val. |
| 4.7. | Ledo ritulio aikštelėje-čiuožykloje: |  |
| 4.7.1. | čiuožimo abonimentas 1 mėnesiui vaikams ir mokiniams (iki 18 m.) | **3,0** Eur,kitiems asmenims – **6,0** Eur |
| 4.7.2. | čiuožimo abonimentas 1 sezonui vaikams ir mokiniams (iki 18 m.) | **12,0** Eur,kitiems asmenims –**18,0** Eur; |
| 4.7.3. | visa ledo ritulio aikštelė-čiuožykla (grupei) | **30,0** Eur už 1,5 val.; |
| 4.7.4. | vaikams ir mokiniams (iki 18 m.)  | **1,0** Eur už 1,5 val. |
| 4.7.5. | kitiems asmenims  | **1,50** Eur už 1,5 val. |
| 5. | **Apgyvendinimo paslaugos:** |  |
| 5.1. | poilsio namuke (1 kambario darbo dienomis / švenčių ir poilsio dienomis, be patalynės) | **16,0/20,0** Eur parai |
| 5.1.1 | su vienu patalynės komplektu  | **3,0** Eur  |
| 5.2. | bendrabučio kambaryje (viena vieta): |  |
| 5.2.1. | 1 parai | **7,30** Eur |
| 5.2.2. | nuo 2 iki 5 parų | 5,50 Eur **parai** |
| 5.2.3. | Nuo 6 ir daugiau parų | **5,0** Eur **parai** |
| 6. | Mokyklos dušo paslaugos 1 asmeniui: |  |
| 6.1 | mokiniams | **0,30** Eur |
| 6.2 | tėvams ir mokytojams | **0,60** Eur |
| 6.3 | kitiems gyventojams | **1,0** Eur |
| 7. | Poilsio vakarai, diskotekos, mokyklos renginiai | **1,0** Eur |
| 8. | Maitinimas mokyklų valgyklose (įstaigos darbuotojų, mokinių, **mokyklos bendruomenės atstovų, bendradarbiavimo partnerių**) | 30 proc. antkainis gaminamiems patiekalams;20 proc. antkainis negaminamiems patiekalams |
| **9.** | Turizmo ir aktyvios veiklos skatinimo paslaugos. Baidarių priežiūra ir aptarnavimas (darbo dienomis / švenčių ir poilsio dienomis 1 baidarė) | **13,0** Eur / **15,0** Eur parai |

 Pastabos.

 1. Kopijavimo ir skanavimo paslaugos, tiesiogiai susijusios su ugdymo proceso organizavimu, mokiniams ir mokytojams teikiamos nemokamai pagal mokyklos direktoriaus nustatytą tvarką.

 2. Mokyklų sporto salės Rokiškio rajono kūno kultūros ir sporto centro užsiėmimams suteikiamos nemokamai.

 3. Ledo ritulio aikštelė-čiuožykla kūno kultūros pamokoms, Rokiškio rajono kūno kultūros ir sporto centro treniruotėms, sporto varžyboms, rajono ledo ritulio klubams **(Rokiškio rajono ledo ritulio sporto klubas, Juodupės miestelio ledo ritulio sporto klubas, Rokiškio jaunųjų ledo ritulininkų klubas ,,Sparta“, Rokiškio ledo ritulio klubas ,,Entuziastai“),** prisidėjusiems prie aikštelės priežiūros, suteikiama nemokamai.

 4. Neformaliojo vaikų švietimo teikėjams, vykdantiems programas mokiniams ir Vaikų dienos centrams švietimo įstaigų patalpos (įskaitant patalpų išlaikymo, eksploatavimo ir komunalinių paslaugų mokesčius) suteikiamos nemokamai.

 5. Mokėjimas už Švietimo įstaigos teikiamas mokamas paslaugas nuo 10,0 Eur vykdomas pavedimu.

**III. SKYRIUS**

**TEIKIAMŲ PASLAUGŲ MOKESČIO PANAUDOJIMAS**

 3. Teikiamų paslaugų mokestis skiriamas:

 3.1. ugdymo procesui tobulinti, renginiams organizuoti;

 3.2. mokytojų, lektorių darbui, kelionės, maitinimo, nakvynės išlaidoms apmokėti;

 3.3. metodinėms priemonėms įsigyti;

 3.4. kanceliarinėms prekėms įsigyti;

 3.5. transportui išlaikyti (remontas, kuras, draudimas, techninė apžiūra ir kt.);

 3.6. kitoms prekėms (kanceliarinėms, elektros, santechnikos, valymo priemonėms, smulkioms remonto medžiagoms, ūkiniam inventoriui) įsigyti;

 3.7. sporto bazei prižiūrėti ir remontuoti, inventoriui ir įrangai atnaujinti;

 3.8. kitoms išlaidoms (komunalinėms, ryšiams, darbuotojų sveikatai tikrinti ir kt.);

 3.9. patalynei skalbti, įsigyti.

**IV. SKYRIUS**

**MOKESČIO APSKAITA IR KONTROLĖ**

 4. Teikiamų paslaugų mokestis yra specialiųjų programų lėšos.

 5. Teikiamų paslaugų mokestis pervedamas į švietimo įstaigos specialiųjų programų sąskaitą.

 6.Tiesiogiai už apskaitą ir kontrolę atsakingi švietimo įstaigos vadovai ir buhalterė.

**V. SKYRIUS**

**BAIGIAMOSIOS NUOSTATOS**

7. Švietimo įstaiga gali teikti **tik tas** Tvarkos 2 punkte nustatytas paslaugas pagal nustatytus įkainius, kurios yra reglamentuotos konkrečios mokyklos patvirtinta tvarka.

 8. Vadovaudamasi šia Tvarka švietimo įstaiga privalo parengti teikiamų mokamų paslaugų aprašą.

 9. Švietimo įstaiga gali teikti mokamas paslaugas tik tuo atveju, jei mokyklos direktoriaus įsakymu yra patvirtinęs Švietimo įstaigos teikiamų mokamų paslaugų aprašą.

 10. Švietimo įstaiga teikiamų mokamų paslaugų aprašą privalo viešinti savo mokyklos interneto svetainėje.

 11. Švietimo įstaigų patalpos gali būti nuomojamos, vadovaujantis Rokiškio rajono savivaldybės tarybos 2019 metų rugsėjo 27 d. sprendimu Nr. TS-205 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašo patvirtinimo“.

 12. Rokiškio švietimo įstaigų teikiamų paslaugų kainų ir gaunamų lėšų panaudojimo tvarka naikinama, keičiama ar papildoma Rokiškio rajono savivaldybės tarybos sprendimu.

\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO ŠVIETIMO ĮSTAIGŲ TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKOS PATVIRTINIMO“ AIŠKINAMASIS RAŠTAS**

 **Parengto sprendimo projekto tikslai ir uždaviniai.**

 Šiuo sprendimo projektu siūloma patvirtinti *naujos redakcijos* Rokiškio švietimo įstaigų teikiamų paslaugų kainų ir gaunamų lėšų panaudojimo tvarką (toliau – Tvarka), dėl galiojančių teisės aktų suderinamumo Tvarkoje yra tikslinamos vartojamos sąvokos.

 **Šiuo metu esantis teisinis reglamentavimas.**

 Lietuvos Respublikos švietimo įstatymas, Lietuvos Respublikos vietos savivaldos įstatymas.

 **Sprendimo projekto esmė.**

 Patvirtinti *naujos redakcijos* Rokiškio švietimo įstaigų teikiamų paslaugų kainų ir gaunamų lėšų panaudojimo tvarką (toliau – Tvarka), siekiant galiojančių teisės aktų suderinamumo Tvarkoje yra tikslinamos vartojamos sąvokos.

 Tvarka papildoma 1.1–1. 3 ir 11 punktais taip:

 **1.1 punktu** „Paslauga gali būti teikiama juridiniams ir fiziniams asmenims (asmenų grupei ar vienam asmeniui) laisvu laiku nuo švietimo įstaigos nuostatuose numatytos pagrindinės veiklos vykdymo.“

 **1.2 punktu** „Paslaugos teikėjas – švietimo įstaiga, teikianti Paslaugą vartotojams (juridiniams ar fiziniams asmenims).“

 **1.3** **punktu** „Paslaugos gavėjas – paslaugos vartotojas (juridinis ar fizinis asmuo), kuris naudojasi Paslauga.“

 **11 punktu** „Švietimo įstaigų patalpos gali būti nuomojamos, vadovaujantis Rokiškio rajono savivaldybės tarybos 2019 metų rugsėjo 27 d. sprendimu Nr. TS-205 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašo patvirtinimo“.

 Tikslinamos Tvarkos **II. Skyriaus** **2 punkte** vartojamos sąvokos taip:

 lentelės eil. Nr. 1 *vietoje* „Automobilių nuoma“ *įrašoma* „Pavežimo paslaugų suteikimas“;

 lentelės eil. Nr. 4 *vietoje* „Patalpų nuoma“ *įrašoma* „Paslaugų gavėjų aptarnavimas ir patalpų priežiūra“;

 lentelės eil. Nr. 9 *vietoje* „Baidarių nuoma“ *įrašoma* „Turizmo ir aktyvios veiklos skatinimo paslaugos. Baidarių priežiūra ir aptarnavimas“;

 **Galimos pasekmės, priėmus siūlomą tarybos sprendimo projektą:**

 **teigiamos** – bus laikomasi teisės aktuose nustatytų nuostatų;

 **neigiamos** – nebus.

 **Kokia sprendimo projekto nauda Rokiškio rajono gyventojams.** Užtikrintas Rokiškio rajono švietimo įstaigų teikiamų paslaugų prieinamumas ir racionalus teikiamų paslaugų mokesčio panaudojimas.

 **Finansavimo šaltiniai ir lėšų poreikis**.

 Sprendimo įgyvendinimui papildomų savivaldybės biudžeto lėšų nereikės.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

**Antikorupcinis vertinimas.** Atliktas antikorupcinis vertinimas, parengta antikorupcinio vertinimo pažyma.

Švietimo, kultūros ir sporto

skyriaus vyriausioji specialistė Danutė Kniazytė